หุ้นสหรัฐฯปิดในกรอบแคบ
ตลาดหุ้นสหรัฐฯ ขยับลงเล็กน้อย ดาวโจนส์ ลดลง 14.75 จุด ขณะที่ราคาน้ำมันขยับขึ้นอีกหลังสต๊อกพลังงานสหรัฐฯลดเกินคาดหมาย
21 ก.ค. 2554

ตลาดหุ้นสหรัฐฯ ขยับลงเล็กน้อย ดาวโจนส์ ลดลง 14.75 จุด ขณะที่ราคาน้ำมันขยับขึ้นอีกหลังสต๊อกพลังงานสหรัฐฯลดเกินคาดหมาย
ตลาดหุ้นสหรัฐฯเมื่อวันพุธ(20 ก.ค.) ขยับลงเล็กน้อย หลังนักลงทุนเฝ้ารอผลสรุปการเจรจาหาทางออกของแผนการลดขาดดุลงบประมาณระหว่างพรรคเดโมแครตกับรีพับลิกัน รวมถึงตรึกตรองรายงานผลกระกอบการของบริษัทต่างๆ       ดัชนีหุ้นดาวโจนส์ ลดลง 14.75 จุด (0.12 เปอร์เซ็นต์) ปิดที่ 12,572.67 จุด แนสแดค ลดลง 12.29 จุด (0.43 เปอร์เซ็นต์) ปิดที่ 2,814.23 จุด เอสแอนด์พี ลดลง 0.83 จุด (0.06 เปอร์เซ็นต์) ปิดที่ 1,325.90 จุด ขณะที่ราคาน้ำมันขยับขึ้นอีกหลังสต๊อกพลังงานสหรัฐฯลดเกินคาดหมาย บ่งชี้ถึงอุปสงค์ที่แข็งแกร่งในชาติผู้บริโภครายใหญ่ของโลก       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม เพิ่มขึ้น 64 เซนต์ ปิดที่ 98.14 ดอลลาร์ต่อบาร์เรล ส่วนเบรนท์ทะเลเหนือลอนดอนงวดส่งมอบเดือนกันยายน เพิ่มขึ้น 1.09 ดอลลาร์ ปิดที่ 118.15 ดอลลาร์ต่อบาร์เรล